Snaptu

Snaptu (בעברית סנאפטו - ראשי-תיבות "snap-tu") הייתה חברה ישראלית שיצרה פלטפורמה לטלפונים ניידים שאינם טלפונים חכמים המאפשרת למשתמשים בעל מכשירים ישנים להשתמש באפליקציות עדכניות. הפלטפורמה כללה כ-30 אפליקציות של שירותים ואתרים כמו פייסבוק, טוויטר, עדכוני חדשות, מזג אוויר וספורט. החברה נוסדה ב-2007 ונקראה בראשיתה "Moblica".

הפלטפורמה מסוגלת לפעול על גבי כ-2,500 דגמי מכשירים שונים, ועד למאי 2010 הותקנה בלמעלה מ-6 מיליון טלפונים ניידים. סנפטו נכתבה באופן המאפשר לספקי תוכן ומפתחי יישומים יכולת לכתוב יישומים עבורה. היותה מבוססת על שירותי אינטרנט אחרים בעיקרה, איפשר לפלטפורמה לתפוס נפח של כ-150 קילובייט בלבד.

בעקבות הצלחת התוכנה הכריזה חברת מיקרוסופט בשנת 2009 על פיתוח מוצר חדש מתחרה בשם "OneApp", שיאפשר גישה ל"פייסבוק", "טוויטר" ו"מסנגר" מטלפונים ניידים.

במרץ 2011 הודיעה פייסבוק על כוונתה לרכוש את החברה בכ-70 מיליון דולר. לאחר הרכישה השתנתה האפליקציה כך שעמוד הפתיחה היה של אפליקציית פייסבוק, וממנו היה קישור לשאר האפליקציות המקוריות אשר המאגר שלהן הצטמצם ביותר.

הערות שוליים 

טלפונים סלולריים
אפליקציות בפייסבוק
חברות ישראליות שעשו אקזיט
חברות תוכנה ישראליות
ישראל: חברות שהוקמו ב-2007